
București, 19.06.2019

Către,

BIROUL PERMANENT AL CAMEREI DEPUTAȚILOR

Vă înaintăm, alăturat, RAPORTUL COMUN asupra proiectului de Lege privind câinii salvamontiști, transmis Comisiei pentru agricultură, silvicultură, industrie alimentară și servicii specifice, și Comisiei pentru apărare, ordine publică și siguranță națională pentru examinare pe fond, cu adresa nr. PLx. 511 din 4 decembrie 2017.
În raport de obiectul și conținutul său, proiectul de lege face parte din categoria legilor ordinare.


	
	PREŞEDINTE,

Alexandru STĂNESCU

	PREȘEDINTE,

         Dorel - Gheorghe CĂPRAR

RAPORTUL COMUN 
asupra proiectului de Lege privind câinii salvamontiști



În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia pentru agricultură, silvicultură, industrie alimentară și servicii specifice și Comisia pentru apărare, ordine publică și siguranță națională au fost sesizate, spre dezbatere în fond, cu proiectul de Lege privind căinii salvamontiști, transmis cu adresa PLx 511din 4 decembrie 2017 și înregistrat la Comisia pentru agricultură, silvicultură, industrie alimentară și servicii specifice cu nr. 4c-4/628 din 05.12. 2017 și la Comisia pentru apărare, ordine publică şi siguranţă naţională cu nr 4c-12/ 1193 din 4. 12.2017.
Camera Deputaţilor este Cameră decizională, potrivit prevederilor art.76 (2) din Constituţia României, republicată şi ale art.92 alin.(9) pct.1  din Regulamentul Camerei Deputaţilor, republicat, cu modificările și completările ulterioare
Consiliul Legislativ, cu avizul nr. 476/21.06.2017, avizează favorabil cu observații și propuneri propunerea legislativă.
Guvernul, prin actul 1230/DPSG/18.08.2017, susține propunerea legislativă cu observații și propuneri.
Senatul în calitate de primă Cameră sesizată, a adoptat propunerea legislativă în ședința din 27 noiembrie 2017.
Comisia pentru administraţie publică și amenajarea teritoriului a avizat favorabil proiectul de lege.
Proiectul de lege are ca obiect de reglementare crearea cadrului legal privind unităţile canine de intervenţie la avalanşă, constituite potrivit recomandărilor Comisiei Internaţionale de Salvare Alpină (ICAR-CISA). Astfel, unitatea canină de intervenţie la avalanşă este echipajul compus dintr-un câine şi salvamontistul/jandarmul său, echipaj care a parcurs formele de pregătire specifice în cadrul Asociaţiei Naţionale a Salvatorilor Montani din România, respectiv Centrul Chinologic „Dr. Aurel Greblea din Sibiu”, respectând întocmai regulamentul acestora şi care a absolvit la zi verificările anuale.
Prin obiectul de reglementare și conținutul său, proiectul de lege face parte din categoria legilor ordinare .
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două comisii sesizate în fond au examinat proiectul de lege în şedinţe separate.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința din 19 februarie 2019. La lucrările Comisiei, membrii acesteia au fost prezenți conform listei de prezență.
La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare domnul Traian Petcu, vicepreședinte Autoritatea Națională Sanitară Veterinară și pentru Siguranța Alimentelor.
Membrii Comisiei pentru apărare, ordine publică şi siguranţă naţională au examinat  proiectul de lege în ședința  din 19 iunie 2019.  Membrii Comisiei pentru  apărare,  ordine  publică şi siguranţă  naţională  au  fost prezenţi  la  ședință conform listei de prezență.
În conformitate  cu  prevederile art. 55 din  regulamentul Camerei Deputaților, republicat, cu modificările și completările ulterioare,  la  dezbateri a  participat  ca invitat domnul subsecretar de stat Mihai Bobescu, din cadrul Ministerului Afacerilor Interne. 
În urma  examinării proiectului de lege si a opinii exprimate, membrii celor două Comisii au hotărât, în unanimitate de voturi  să propună plenului Camerei Deputaților adoptarea proiectului de Lege privind câinii salvamontiști – PLx 511/2017, cu amendamente admise care se regăsesc în Anexa la prezentul raport comun.


	PREŞEDINTE,

Alexandru STĂNESCU

	PREȘEDINTE,

         Dorel - Gheorghe CĂPRAR

	
SECRETAR,

Dan CIOCAN




	
SECRETAR,

Dumitru LUPESCU

	[bookmark: _GoBack]Șef serviciu consilier parlamentar Anton Păștinaru
    consilier parlamentar dr. Gabriela Amalia Ciurea
	Consilier parlamentar
Luminița Oprea

Plx 511/2017

AMENDAMENTE ADMISE – PLx 511/2017
În urma dezbaterilor, Comisia propune adoptarea proiectului de lege cu următoarele amendamente:

	Nr. crt
	Text adoptat de  Senat
	Text propus de Comisii 
	       Motivare

	
1.
	Titlul legii
Lege privind câinii salvamontişti
	Titlul legii
Lege privind câinii salvamont
Autor amendament:
Comisia pentru agricultură
	

	2.
	Art.1.Unitatea  canină  de  intervenţie  la avalanşă este echipajul compus dintr-un câine şi salvamontistul/jandarmul său, echipaj care a parcurs formele de pregătire specifice în cadrul Asociaţiei Naţionale a Salvatorilor Montani din România, respectiv Centrul Chinologic „Dr. Aurel Greblea” din Sibiu, respectând întocmai regulamentul acestora şi care a absolvit la zi verificările anuale.
	Art.1.- Unitatea canină de intervenție din cadrul serviciilor publice salvamont, denumită în continuare Unitatea canină din cadrul serviciilor publice salvamont, este echipajul compus dintr-un câine de serviciuşi conducătorul său, echipaj care a parcurs formele de pregătire specifice în cadrul Asociaţiei Naţionale a Salvatorilor Montani din Romania, respectând regulamentul acestora și care a absolvit toate verificările anuale;
Autor amendament:
Comisia pentru agricultură
	











	3.
	Art.2.Unitatea canină este constituită conform recomandărilor Comisiei Internaţionale de Salvare Alpină (ICAR-CISA).
	Art.2.- Unitatea canină de intervenție din  cadrul serviciilor publice salvamont este constituită conform recomandărilor Comisiei Internaționale de Salvare Alpină (ICAR-CISA);
Autor amendament:
Comisia pentru agricultură
	



	4.
	Art.3.-	Unităţile canine constituite în urma obţinerii brevetului eliberat de către Asociaţia Naţională a Salvatorilor Montani din România, respectiv Centrul Chinologic „Dr. Aurel Greblea” din Sibiu, pentru câinii subunităţilor montane de jandarmi, aparţinând Ministerului Afacerilor Interne, vor fi integrate în serviciile publice sau locale Salvamont din zonele cu risc de avalanşă prin încheierea unui contract de voluntariat sau de angajare şi vor fi puse, în caz de nevoie, la dispoziţia Inspectoratelor pentru Situaţii de Urgenţă, la cererea acestora.
	Art.3.- Unitățile canine de intervenție din cadrul serviciilor publice salvamont constituite în urma obţinerii brevetului eliberat de către Asociaţia Naţională a Salvatorilor Montani din Romania, vor fi integrate în serviciile publice Salvamont din zonele cu risc de avalanşă, prin încheierea unui contract de voluntariat sau de muncă şi vor fi puse, în caz de nevoie, la dispoziţia Departamentului pentru Situații de Urgență și a inspectoratelor pentru situații de urgență, la cererea acestora.
Autor amendament:
Comisia pentru agricultură 
	

	5.
	Art.4. La solicitare, unităţile canine de intervenţie la avalanşă, pot participa şi la alte acţiuni care necesită resurse specifice (cutremur, căutare de suprafaţă etc.).

	Art.4.- La solicitare, unitățile canine de intervenție din cadrul serviciilor publice salvamont, pot participa și la alte acţiuni care necesită resurse specifice, precum: cutremur, căutare de suprafaţă, fără a se limita la  acestea.
Autor amendament:
Comisia pentru agricultură
	

	6.
	Art.5.Conducătorul unităţii canine (care este atestat salvator montan sau salvator de subteran) beneficiază de un spor la salariu de 20%, precum şi de plata orelor suplimentare efectuate la antrenament sau în acţiunile de căutare.

	Art.5.-Conducătorul unității canine de intervenție din cadrul serviciilor publice salvamont  care este atestat salvator montan sau salvator de subteran, beneficiază de un spor la salariu de 20%, precum și de plata orelor suplimentare efectuate la antrenament sau în acţiunile de căutare.
Autor amendament:
Comisia pentru agricultură
	

	7.
	Art.6. Unitatea canină este echipată conform anexei nr.1, respectiv ordinelor de linie din Ministerul Afacerilor Interne şi beneficiază de cursuri de specialitate în ţară şi străinătate, prin grija serviciilor Salvamont/Jandarmeria Română.

	Art.6.- Unitatea canină de intervenție din cadrul serviciilor publice salvamont este echipată conform anexei, care face parte integrantă din prezenta lege, și beneficiază de cursuri de specialitate în țară și în străinătate, prin grija serviciilor publice  Salvamont;.
Autor amendament:
Comisia pentru agricultură
	

	8.
	Art.7.-Câinelui de serviciu i se va asigura hrana conform anexei nr.2, respectiv ordinelor de linie din Ministerul Afacerilor Interne, precum şi asistenţa medicală, tratamente medicale, vaccinări şi deparazitări interne şi externe periodice.

	Art.7.- (1) Câinelui de serviciu din cadrul serviciilor publice salvamont i se  asigură hrană sub formă uscată sau umedă.  Hrana trebuie administrată ținând cont de:  vârstă, sex, talie, greutate, stare fiziologică, stare de sănătate, rasă, efortul depus, anotimp și în funcție de caracteristicile tipului de hrană folosit.  Hrana trebuie să fie însoțită de un document din care să reiasă: caracteristicile, ingredientele, aditivii, analiza nutrițională, precum și instrucțiunile de hrănire.
(2) Câinele de serviciu beneficiază de  asistenţă medicală, tratamente medicale, vaccinări şi deparazitări periodice.
Autori amendament:
Deputat PSD Dănuț  Păle
Deputat PSD Ioan Dîrzu
	

	9.
	Art.8.-	Unitatea canină beneficiază de acces liber în bazele şi refugiile Salvamont, în mijloacele mecanizate auto şi de transport aerian, precum şi în instalaţiile de transport pe cablu, în vederea efectuării patrulărilor preventive, antrenamentelor specifice sau pentru intervenţia la accidente.

	Art.8.- Unitatea canină de intervenție in cadrul serviciilor publice salvamont beneficiază de acces liber în bazele, refugiile, precum și în mijloacele de transport ale Salvamont,  în instalaţiile de transport pe cablu și în  mijloacele de transport in comun, în vederea efectuării patrulărilor preventive, antrenamentelor specifice sau pentru intervenția la accidente.
Autor amendament:
Deputat PNL Tinel Gheorghe
	

	10.
	Art.9.-	La scoaterea câinelui din serviciul activ, salvamontistul/jandarmul are dreptul absolut de adopţie gratuită asupra câinelui supravegheat, beneficiind în continuare de hrană asigurată de către serviciul Salvamont/Jandarmeria Română care a fost ultimul beneficiar al serviciului acestuia.
	Art.9.- La scoaterea câinelui din  serviciul activ din cadrul serviciilor publice salvamont,conducătorul are dreptul absolut de adopţie gratuită, beneficiind în continuare de hrana asigurată de către serviciul Salvamont care a fost ultimul beneficiar al serviciului acestuia.
Autor amendament:
Comisia pentru agricultură
	

	11.
	Anexa 1
Baremul minim de echipament pentru unitatea canină:

- auto 4x4 amenajat pentru transport câini, 1 buc;
-  burduf antrenament, 2 buc;
-  motosuflantă portabilă;
-  lopată zapadă, 5 buc.

Baremul minim de echipament pentru salvamontist/jandarm:

- schiuri tură complete (schiuri, legături tură, clăpari tură, piei focă, cuţite zăpadă, beţe schi telescopice);


- supracostum compus din geacă şi suprapantalon din material impermeabil, respirant;
	- pufoaică;
	- jachetă anti-vânt;
	- pulover sintetic;
	- cagulă schi;
	- ochelari schi;
	- ochelari soare;
	- rachete zăpadă;
	- parazăpezi;
	- mănuşi şi supramănuşi;
	- piolet;
	- carabiniere şurub 5 buc.;
	- ham alpinism complet;
	- cască alpinism;
	- trusă prim-ajutor;
	- ancoră zăpadă;
	- coardă, semicoardă 60m;
	- cordelină 100m;
	- lanternă frontală;
	- sondă avalanşă;
	- lopată avalanşă;
	- dispozitiv căutare avalanşă;
	- plăcuţă paw;
	- dispozitiv coborâre în abrupt;
	- staţie radio;
[bookmark: bookmark2]	- set fanioane marcare semnal.



Baremul minim de echipament pentru câine:
	- lesă;
	- zgardă;
	- ham troliere;
	- ham tracţiune;
	- lanternă cu prindere pe ham;
	-dispozitiv căutare avalanşă pentru  câine;
	- cuşcă transport, echipată cu aşternut;

	- baton antrenament, diferite mărimi 5 buc;
	- vase hrană, apă, diferite mărimi 5 buc;
	- trusă toaletare (perie, pieptene, ţesală etc.);
	
-	trusă sanitară specifică, de uz veterinar.
	Anexă 
Baremul minim de echipament pentru conducătorul unității canine de intervenție:

- nemodificat 
-  nemodificat
-  nemodificat
 - nemodificat

Se elimină


- schiuri tură complete,precum schiuri, legături tură, clăpari tură, piei focă, cuţite zăpadă, beţe schi telescopice;

- Nemodificat











· Nemodificat

















Baremul minim de echipament pentru câine:
	-  Nemodificat
	-  Nemodificat;
	-  Nemodificat
	-  Nemodificat	
        -  Nemodificat
        -  Nemodificat
       -  Nemodificat
	
- baton antrenament, diferite mărimi, 5 buc;
- vase hrană, apă, diferite mărimi, 5 buc;
- trusă toaletare, precum perie, pieptene, ţesală;	
- Nemodificat
	

	12.
	Anexa nr. 2
Norme de hrănire pentru câinii salvamontiști

A. Căţei în vârstă de la 3 la 6 săptămâni

	Nr.
crt.
	Denumirea produselor
	UM
	Raţii zilnice

	1.
	Carne de vită, oaie
	g
	100

	2.
	Pâine
	g
	50

	3.
	Lapte de vacă
	ml
	300

	4.
	Morcovi
	g
	30

	5.
	Ouă de găină (50g)
	buc
	1

	6.
	Făină de oase
	g
	10

	Media calorică zilnică 401
	
	



B. Căţei în vârstă de la 6 săptămâni la 4 luni

	Nr.
crt.
	Denumirea produselor
	UM
	Raţii zilnice

	1.
	Carne de vită, oaie
	g
	400

	2.
	Pâine
	g
	200

	3.
	Mălai
	g
	200

	4.
	Seu topit sau untură
	g
	20

	5.
	Cartofi
	g
	100

	6.
	Legume proaspete
	g
	100

	7.
	Lapte de vacă
	ml
	500

	8.
	Faină de oase
	g
	10

	9
	Sare
	g
	10

	10.
	Paie de grâu*
	g
	500

	Media calorică zilnică 2192



C. Căţei  în vârstă de la 4 luni la 8 luni
	Nr.
crt.
	Denumirea produselor
	UM
	Raţii zilnice

	1.
	Carne de vită, oaie
	g
	500

	2.
	Pâine
	g
	200

	3.
	Mălai
	g
	200

	4.
	Seu topit sau untură
	g
	20

	5.
	Cartofi
	g
	100

	6.
	Legume proaspete
	g
	100

	7.
	Făină de oase
	g
	10

	8.
	Sare
	g
	10

	9.
	Paie de grâu*
	g
	500

	Media calorică zilnică


	2388






D. Câini dresaţi în serviciu de avalanşă, căutare sau alte specializări pentru salvare montană, inclusiv căţele în gestaţie din luna a II-a şi câini peste 18 luni care sunt în pre-dresaj

	Nr.
crt.
	Denumirea produselor
	UM
	Raţii zilnice

	1.
	Carne de vită, oaie
	g
	500

	2.
	Pâine
	g
	300

	3.
	Mălai
	g
	300

	4.
	Seu topit sau untură
	g
	20

	5.
	Cartofi
	g
	100

	6.
	Legume proaspete
	g
	150

	7.
	Făină de oase
	g
	10

	8.
	Sare
	g
	10

	9.
	Paie de grâu*
	g
	500

	Media calorică zilnică
	2783



E. Hrana rece

	Nr.
crt.
	Denumirea produselor
	UM
	Raţii zilnice

	1.
	Pâine
	g
	500

	2.
	Conserve din carne pentru câini
	g
	900

	Media calorică zilnică
	1970



F. Normă pentru substituirea produselor folosite în hrana câinilor de serviciu

	Nr.
crt.
	Produsul care se substituie
	Cant.
- gr-


	Produsul cu care se substituie
	Cant.
-gr-

	1.
	Carne vită, oaie
	100
	Brânză proaspătă de vacă 
Carne de cal
Conserve din carne pentru câini
 Hrană uscată tip Pedigree etc.
Subproduse din carne*

. Subproduse din  carne *
	135

180
100

100

285


	2.
	Cartofi
	100
	Cartofi deshidrataţi 
Furaje combinate 
Legume proaspete
	20
100
304

	3.
	Conserve din carne pentru câini
	100
	Carne vită, oaie 
Conserve din carne de vită în suc propriu
Hrană uscată pentru câini tip Pedigree etc.
Subproduse de  carne
	100
100
100

285

	4.
	Făină de porumb/mălai
	100
	Cartofi
Legume proaspete şi
rădăcinoase
Pâine
	540
1250

110

	5.
	Făină de oase
	100
	Calciu furajer
	100

	6.
	Lapte proaspăt de vacă (ml)
	100
	Brânză proaspătă de vacă 
Carne de vită, oaie 
Lapte praf
Ouă de găină (50 grame)
	30
40
10
50

	7.
	Legume proaspete
	100
	Cartofi
Conserve din legume în apă sau în bulion 
Legume sau rădăcinoase deshidratate
	33
75

10

	8.
	Morcovi
	100
	Sfeclă furajeră
	200

	9.
	Ouă de găină (1 ou-50 grame)
	50
	Brânză proaspătă de vacă 
Carne de vită, oaie
	50
40

	10.
	Seu topit
	100
	Seu crud 
Ulei comestibil
	110
95



* Paiele de grâu sunt folosite pentru odihna câinilor, asigurarea patului/aşternutului cald.

Notă:
1. Carnea aprovizionată poate fi de vită sau oaie, astfel:
- La sortimentul carne vita: fleică, rasol faţă/spate, carne vită lucru;
- La sortimentul carne oaie: fleică, rasol faţă/spate, gât.
2. În cadrul raţiilor de legume prevăzute de norme se aprovizionează şi se consumă:
a) în perioada de vară (01.06-30.09): ardei gras, dovlecei, fasole verde, roşii, spanac, varză proaspătă;
b) în perioada de iarnă (01.10-31.05): morcovi, pătrunjel şi păstârnac rădăcini, sfeclă, ţelină şi ceapă uscată.
3.Norma pentru căţele în lactaţie se aplică numai pentru cele care au fătat ca urmare a împerecherilor dirijate şi pentru care există declaraţie de montă.
4.Prezentele norme se aplică câinilor de serviciu proprietatea Salvamont/jandarmeriei montane şi care urmează/au urmat o  procedură  de  dresaj  certificată  (căutare, avalanşă)  în  activitatea  de   salvare  montană. În  cazul  în  care  câinele nu a absolvit şcoala de dresaj sau evaluările anuale post-şcolarizare, acesta iese din schema de aplicare a prezentelor norme.
5.Prezentele norme se aplică şi câinilor de serviciu certificate în salvare montană, cu al căror proprietar (salvator montan sau salvator de subteran) a fost încheiat un contract de voluntariat în beneficiul serviciului Salvamont, pe toată durata contractului.
6.Pentru câinii cărora medicul veterinar le prescrie regim dietetic, raţiile din norme pot fi schimbate, reduse parţial, total ori majorate, fără a se depăşi valoarea calorică a normei la care se face hrănirea.
7.Pentru câinii de salvamont ai jandarmeriei montane tipul de hrană va fi cel menţionat în ordinele de linie (hrană concentrată Premium).
	Anexa nr 2 se elimină

